Avatud kreemipurgi sümbol  Toote ohutuks kasutamiseks on abiks märgistus, mis kujutab avatud kreemitopsi. Avatud kreemipurgi sümboli märgistusnõue tuleneb Euroopa Parlamendi nõukogu direktiivi "Nõuded kosmeetikatoodetele" (76/768/EMÜ) parandusest, mis on vastu võetud veebruaris 2003. See tähendab seda, et alates 11. märtsist 2005 ei märgita tootele minimaalse säilimisaja lõpptähtaega, kui minimaalne säilimisaeg on pikem kui 30 kuud.     Vastasel korral peab pakendil olema märgitud periood, mille jooksul  võib tarbija kosmeetikatoodet pärast pakendi avamist ohutult kasutada. Nimetatud teave esitatakse avatud kreemipurgi sümboli abil. Kreemipurgi sisse või vahetusse lähedusse kantakse ohutu kasutamise periood kuudes, mille arv kirjutatakse numbritega. Numbrite järele märgitakse omakorda täht "M". Märgistuse eesmärgiks on paremini informeerida tarbijaid, kuna mõningate kosmeetikatoodete kvaliteet võib peale avamist halveneda ja tooted võivad muutuda ohtlikuks. Näiteks avatud kreemipurgi sümbol kirjaga 12 M  hambapastatuubil tähendab seda, et peale avamist säilib see 12 kuud.